
Bērnu tiesību aizsardzības Sadarbības grupas
 SĒDES PROTOKOLS  
Cēsīs, Cēsu novadā
2026.gada 6.augustā						                          Nr. 13
Sēde sākās: 06.08.2026. plkst. 14:00 
Sēdē piedalās Bērnu tiesību aizsardzības Sadarbības grupas locekļi: Inga Kārkliņa (Sociālā dienesta vadītāja), D.Dombrovska ( izglītības pārvalde), K.Berga ( bāriņtiesa)
Sēdi protokolē: Iveta Liepiņa (Izglītības pārvaldes speciālais pedagogs)
Darba kārtība: izskatāmie jautājumi.
1. Par Edurio aptauju izglītības iestādēm ‘’ Par izglītības iestāžu sadarbību ar pašvaldības institūcijām Bērnu tiesību aizsardzības jautājumos’’. Darbinieku aptaujāšana Sociālajā dienestā, Bāriņtiesā par sadarbības pilnveidošanu ar izglītības iestādēm. 
2. Sadarbības plāna izveide 2026./2027.mācību gadam par pašvaldības institūciju sadarbību ar izglītības iestādēm BTA jautājumos. Vienota satura veidlapas izveide gadījumu risināšanai, izvērtējot atbilstību bērna labākajām interesēm. 
3. Par Erasmus+ projektu. ( Beļģija, Latvija, Itālija).  Projekta vadītāja B.Āboliņa ( Sociālais dienests). Projekta tēma ‘’ Jaunieši, kuri izkrīt no izglītības sistēmas’’. Dalībnieki: Jauniešu māja, Rāmuļu pamatskola, biedrība ’’Atklāj sevi’’. 
4. Par sadarbību ar izglītojamā vecākiem, ja vecāks atsakās sadarboties ar izglītības iestādi bērna labāko interešu nodrošināšanā. 
5. Par sadarbību ar skolām audzināšanas darba prioritāšu noteikšanā ( saskaņā ar papildinājumiem Izglītības likuma 36.panta 3.1. punkts). 
6. Par konferenci Cēsīs š.g. 19.oktobrī. ‘’Ieraudzīt (ne)redzamo, sadzirdēt (ne) sadzirdamo’’. Konferences tēmas – bērns, drošība, piederība, robežas un struktūra, regulācija un atbalsts. Konferences dalībnieki: sociālās jomas, izglītības jomas profesionāļi.
 



Darba gaita. 
1.Par Edurio aptauju izglītības iestādēm ‘’ Par izglītības iestāžu sadarbību ar pašvaldības institūcijām Bērnu tiesību aizsardzības jautājumos’’. Darbinieku aptaujāšana Sociālajā dienestā, Bāriņtiesā par sadarbības pilnveidošanu ar izglītības iestādēm. 
Sagatavotos Aptaujas anketas jautājumus izglītības iestādēm ir izskatījuši Sociālā dienesta un Bāriņtiesas, IP pārstāvji. ( Anketa. pielikums Nr.1. ). Pirms anketas palaišanas vai pēc rezultātu apkopošanas, uzaicināt uz Izglītības iestāžu direktoru semināru uz sarunu pašvaldības institūciju pārstāvjus- sociālais dienests, bāriņtiesa, pašvaldības policija, valsts policija. 
IP vadītājas vietniece D.Dombrovskai uzdots iepazīstināt ar anketas saturu IP vadītāju, domes pr-tāja vietnieku, kā arī informēt izglītības iestāžu vadītājus seminārā š.g. 25.08.2026. Aptaujas anketu plānots uzsākt no š.g. 3. septembra līdz 17.septembrim. Aptaujas rezultātus plānots izskatīt BTA sadarbības grupas sēdē š.g. 21.septembrī. 
2.Sadarbības plāna izveide 2026./2027.mācību gadam pašvaldības institūciju sadarbībai ar izglītības iestādēm BTA jautājumos. 
Sadarbības plāns ar izglītības iestādēm tiks veidots, ņemot vērā iestāžu izteikto viedokli, uzlabojumus līdzšinējā sadarbības modelī. Plānotas informatīvās vizītes pagastu izglītības iestādēs un Cēsu pilsētas skolās, sadarbībā ar Sociālo dienestu, lai aktualizētu problemātiku, iepazīstinātu ar atbalsta pasākumiem bērniem, ģimenēm. 
Lai pilnveidotu starpinstitūciju sadarbību un BTA sadarbības grupas sadarbību, priekšlikums izveidot vienotu plānu gadījumu izvērtēšanai, lai nodrošinātu bērna labāko interešu ievērošanu un nodrošināšanu. 
3.Par Erasmus+ projektu. ( Beļģija, Latvija, Itālija).  Projekta vadītāja B.Āboliņa ( Sociālais dienests). Projekta tēma ‘’ Jaunieši, kuri izkrīt no izglītības sistēmas’’. Dalībnieki: Jauniešu māja, Rāmuļu pamatskola, biedrība ’’Atklāj sevi’’. 
Iespēja darboties šajā projektā IP pārstāvim. 
4.Par sadarbību ar izglītojamā vecākiem, ja vecāks atsakās sadarboties ar izglītības iestādi bērna labāko interešu nodrošināšanā. Šādos gadījumos, saskaņā ar
Bērnu tiesību aizsardzības likumu, skolai jārīkojas bērna interesēs un nepieciešamības gadījumā jāvēršas sociālajā dienestā. 6. pants — bērna tiesību un interešu prioritāte.
Bērna interesēm ir prioritāte attiecībā pret citām interesēm; visām darbībām attiecībā uz bērnu jānodrošina bērna tiesības un intereses. 24. pants — bērna tiesības uz veselības aprūpi. Bērnam ir tiesības saņemt atbilstošu veselības aprūpi. 73. pants — bērna tiesību aizsardzības subjekti un pienākums ziņot par bērna tiesību pārkāpumu.
Ja iestādei/amatpersonai rodas aizdomas, ka bērna tiesības var būt pārkāptas vai bērns nav pienācīgi aprūpēts, tai jāziņo kompetentām institūcijām. No šī likuma izriet, ka, ja vecāku bezdarbības dēļ netiek nodrošināta bērna veselības aprūpe, skola nevar palikt pasīva.
Izglītības likums. 17. pants — pašvaldības kompetence izglītības jomā; pašvaldība nodrošina atbalstu un pakalpojumus bērnam. 22. pants — izglītības iestādes vadītāja kompetence un atbildība. 58. pants — izglītojamā pienākumi. 57. pants — vecāku pienākumi sadarboties ar izglītības iestādi un nodrošināt bērna izglītošanos. Šeit svarīgi, ka vecākiem ir pienākums sadarboties ar izglītības iestādi, un, ja tas nenotiek, iestāde var vērsties pie pašvaldības institūcijām.
Ministru kabineta noteikumi Nr. 277 (08.07.2021.) “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”. Šie ir būtiskākie MK noteikumi izglītības iestādes rīcībai veselības jautājumos. Tie nosaka, ka izglītības iestāde: organizē profilaktiskās veselības aprūpes pieejamību; informē vecākus par bērna veselības stāvokļa riskiem vai nepieciešamību vērsties pie ārstniecības personas; sadarbojas ar vecākiem bērna veselības nodrošināšanā. Noteikumi nosaka skolas pienākumu reaģēt, un, ja vecāki ignorē skolas pamatotas norādes, tālākais pamats sociālā dienesta iesaistei nāk no Bērnu tiesību aizsardzības likuma.
5.Par sadarbību ar skolām audzināšanas darba prioritāšu noteikšanā. 
(Skolas normatīvo aktu, dokumentu papildināšana saskaņā ar grozījumiem Izglītības likumā ( 36.panta 3.1. daļa) Izglītības iestādei noteikts pienākums nodrošināt sistēmiskus un mērķtiecīgus vardarbības novēršanas pasākumus, tai skaitā īstenot programmu, kas ietver vardarbības prevenciju, vardarbības gadījumu risināšanu un atbalstu iesaistītajām pusēm.
IP plānots darbseminārs skolu direktoru vietniekiem audzināšanas darbā š.g. 25.08. 
Galvenās tēmas:
1. Audzināšanas darba prioritātes – klasvadība un piederība. 
2. Sistemātiski un mērķtiecīgi vardarbības novēršanas pasākumi, programma prevencijai, gadījumu risināšanas shēma, atbalsts iesaistītajām pusēm.  
3. Diskusija:’’ Kas izglītības iestādē veicina drošību un labbūtību’’. 
6.Par konferenci Cēsīs š.g. 19.oktobrī. ‘’Ieraudzīt (ne)redzamo, sadzirdēt (ne) sadzirdamo’’. Konferences tēmas – bērns, drošība, piederība, robežas un struktūra, regulācija un atbalsts. Konference tiek rīkota ar mērķi, sapulcināt sociālās jomas un izglītības jomas profesionāļus, lai klausoties profesionālu lektoru stāstījumā, saņemtu atziņas un iespējamos risinājumus dažādu gadījumu risināšanai. Iepazīstināt izglītības iestāžu vadītājus ar šo info seminārā š.g. 25.08. 
Pieņemtie lēmumi:
1. Veikt izglītības iestāžu aptaujāšanu par sadarbību ar pašvaldības institūcijām BTA jautājumos no š.g. līdz 03.09.-17.09. Rezultātus apkopot līdz š.g. 21.09.
2. Sastādīt pašvaldības institūciju sadarbības plānu ar izglītības iestādēm līdz š.g. 01.10. un vienotu plānu gadījumu izskatīšanai un rīcībai. 
3. Par Erasmus+ projektu. Nolemts piesaistīt projekta dalībnieku skaitam vēl skolu pārstāvjus, kas darbojas atbilstoši projekta saturiskajiem mērķiem. 
4. Sniegt atbalstu gan izglītības iestādēm, gan izglītojamo vecākiem cieņpilnai savstarpējai sadarbībai, ievērojot principu, gadījumu risināt uz vietas izglītības iestādē, tad piesaistīt starpinstitūcijas saskaņā ar Izglītības likuma 30.panta 3.11 daļu, tad piesaistīt BTA sadarbības grupu. 
5. IP iesaistīties audzināšanas darba pārraudzīšanā izglītības iestādēs, sadarbojoties ar audzināšanas darba metodiķi I.Lāci-Sējāni. 
6. Informēt izglītības iestāžu vadītājus par konferenci š.g. 19.oktobrī ‘’Ieraudzīt (ne)redzamo, sadzirdēt (ne)sadzirdamo’’. 




Sēdi protokolēja: I.Liepiņa

Sēde beidzās pl: 17.00

















1.pielikums 
APTAUJA IZGLĪTĪBAS IESTĀDĒM
par sadarbību ar pašvaldības institūcijām Bērnu tiesību aizsardzības jautājumos
Aptaujas mērķis – izvērtēt izglītības iestāžu sadarbību ar pašvaldības institūcijām bērnu tiesību aizsardzības jautājumos, identificēt galvenās problēmas un noteikt nepieciešamos sadarbības pilnveides pasākumus.
Anketas aizpildīšana aizņems aptuveni 5–7 minūtes.
1. Jūsu amats
☐ Izglītības iestādes vadītājs
☐ Direktora vietnieks
☐ Sociālais pedagogs
☐ Psihologs
☐ Izglītības iestādes atbalsta komandas pārstāvis
☐ Cits __________________________

2. Kā Jūs kopumā vērtējat sadarbību ar institūcijām Bērnu tiesību aizsardzības jautājumos?
	Institūcija
	Ļoti labi
	Drīzāk labi
	Apmierinoši
	Drīzāk slikti
	Ļoti slikti
	Nav bijusi sadarbība

	Sociālais dienests
	☐
	☐
	☐
	☐
	☐
	☐

	Bāriņtiesa
	☐
	☐
	☐
	☐
	☐
	☐

	Pašvaldības policija
	☐
	☐
	☐
	☐
	☐
	☐

	Citas izglītības iestādes
	☐
	☐
	☐
	☐
	☐
	☐


3. Cik bieži Jūsu izglītības iestāde sadarbojas ar pašvaldības institūcijām bērnu tiesību aizsardzības jautājumos?
☐ Katru nedēļu 
☐ Vairākas reizes mēnesī 
☐ Aptuveni reizi mēnesī 
☐ Dažas reizes gadā 
☐ Ļoti reti

4. Kurās situācijās Jums visbiežāk nepieciešama citu institūciju iesaiste? (Var atzīmēt vairākas atbildes)
☐ Bērna uzvedības problēmas
☐ Vecāku pienākumu nepildīšana
☐ Vardarbības riski ģimenē
☐ Mācību kavējumi
☐ Atkarību problēmas
☐ Garīgās veselības problēmas
☐ Konflikti ģimenē
☐ Vienaudžu vardarbība vai mobings
☐ Bērna emocionālās grūtības
☐ Nepietiekamas vecāku sadarbības gadījumi
☐ Cits __________________________

5. Kādu atbalstu Jūs sagaidiet no pašvaldības institūcijām?
	Atbalsta veids
	Sociālais dienests
	Bāriņtiesa
	Pašvaldības policija

	Operatīvu reaģēšanu
	☐
	☐
	☐

	Konsultācijas sarežģītu gadījumu risināšanā
	☐
	☐
	☐

	Regulāru informācijas apmaiņu
	☐
	☐
	☐

	Skaidru informāciju par kompetenci un iespējām
	☐
	☐
	☐

	Biežākas starpinstitucionālās tikšanās
	☐
	☐
	☐

	Kopīgas gadījumu apspriedes
	☐
	☐
	☐

	Apmācības vai seminārus
	☐
	☐
	☐

	Vienotu kontaktpersonu
	☐
	☐
	☐

	Cits( Lūdzu paskaidro zemāk)
	☐
	☐
	☐


Cits:_______________________________________________________________________________
_________________________________________________________________________________
6. Kurās sadarbības situācijās Jūs visvairāk izjūtat, ka sadarbība ir veiksmīga un palīdz rast risinājumu?_______________________________________________________________________________________________________________________________________________________________________________________________________________________________________________
7. Ar kādām grūtībām sadarbībā sastopaties visbiežāk? (Var atzīmēt vairākas atbildes)
☐ Novēlota iesaiste gadījuma risināšanā
☐ Nepietiekama informācijas apmaiņa
☐ Neskaidrs institūciju kompetenču sadalījums
☐ Grūtības organizēt kopīgas tikšanās
☐ Atšķirīgs redzējums par bērna interesēm vai nepieciešamo atbalstu
☐ Nepietiekami pieejami speciālisti
☐ Būtisku grūtību nav
☐ Cits __________________________

8. Kā vērtējat regulāro starpinstitucionālo sanāksmju saturu un lietderību? (Izglītības iestāde, Izglītības pārvalde, Sociālais dienests, Bāriņtiesa) 
☐ ir noderīgi (kāpēc?)_________________________________________________
☐ daļēji noderīgi (kāpēc?)_________________________________________________
☐ nav noderīgi (kāpēc?)_________________________________________________

9. Vai Jūsu izglītības iestādē ir skaidrs un praksē izmantots rīcības algoritms bērnu tiesību aizsardzības gadījumu risināšanai? (kavējumi, vājas sekmes, konflikti, vardarbība, bērnu individuālās vajadzības u.c.)?
☐ Jā,(kas darbojas?) _____________________________________
☐ Daļēji , (kas darbojas, kas nedarbojas?) _______________________________________________
☐ Nē,  (kas nedarbojas?)________________________________________________

10. Vai būtu papildus nepieciešams vienots novada starpinstitucionālās sadarbības un rīcības algoritms?
☐ Pilnībā piekrītu    ☐ Drīzāk piekrītu     ☐ Drīzāk nepiekrītu   ☐ Nepiekrītu
11. Kuri sadarbības mehānismi būtu noderīgi turpmāk starpinstitūciju(Izglītības iestāde, Izglītības pārvalde, Sociālais dienests, Bāriņtiesa, pašvaldības policija)  sadarbībā? (Var atzīmēt vairākas atbildes)
☐ Regulāras starpinstitucionālās sanāksmes 
☐ Vienots rīcības algoritms/problemātisko gadījumu ceļvedis
☐ Gadījumu apspriedes pēc nepieciešamības
☐ Kopīgas apmācības un semināri
☐ Vienota kontaktpersona katrā institūcijā
☐ Regulāra pieredzes apmaiņa novada ietvarā
☐ Elektroniska informācijas apmaiņas platforma
☐ Kopīgas konsultācijas sarežģītu gadījumu sākumposmā
☐ Cits __________________________

12. Kāds, Jūsuprāt, būtu viens būtiskākais uzlabojums, kas visvairāk stiprinātu starpinstitucionālo sadarbību bērnu tiesību aizsardzības jomā?

